**אליפות הפורמולה 2** מהווה את השלב העליון לפני אליפות הפורמולה 1 על פי תוכנית השלבים הגלובלית של הפדרציה הבינלאומית לרכב. האליפות, במתכונתה הנוכחית הושקה בשנת 2017 כמחליפתה של אליפות ה-GP2.

על מנת להקל על קבוצות ונהגים להתחרות באליפות נקבע כי כל הקבוצות ישתמשו בשילדה, מנוע וצמיגים אחידים, כך שיכולות הנהיגה האישיות יבואו לידי ביטוי בצורה טובה יותר. המרוצים מתקיימים כאירועים מלווים לחלק ממרוצי הפורמולה 1.

מבנה התחרות
-----------

כל סבב מרוצים מורכב משני מרוצים המתקיימים במהלכו: מרוץ פתיחה ומרוץ ספרינט. ביום שישי יש לנהגים מקצה אימון חופשי שנמשך 45 דקות ולאחריו מתקיים מקצה דירוג הנמשך 30 דקות. מקצה הדירוג קובע את סדר הזינוק למרוץ הפתיחה המתקיים בשבת ואורכו 180 ק"מ. במהלך המרוץ חייב כל נהג לבצע לפחות עצירה אחת ברחבת הטיפולים.

מרוץ הספרינט מתקיים ביום ראשון ואורכו 120 ק"מ. סדר הזינוק למרוץ נקבע בהתאם לתוצאות המרוץ שהתקיים בשבת, כאשר שמונת הנהגים הראשונים מזנקים בגריד הפוך (הנהג שסיים ראשון מזנק מהמקום השמיני, הנהג שסיים שני מזנק מהמקום השביעי וכו'). אורך המרוצים מוגבל גם בזמן: מקסימום 60 דקות למרוץ הפתיחה ו-45 דקות למרוץ הספרינט.

המרוץ במונקו הוא יוצא דופן מבחינת אורכו: 140 ק"מ למרוץ הפתיחה ו-100 ק"מ למרוץ הספרינט. בנוסף, המרוצים מוקדמים ביום ומתקיימים ביום שישי ובשבת.

### שיטת הניקוד

הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.

הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה.

#### מרוץ פתיחה

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| מקום |  **1**  |  **2**  |  **3**  |  **4**  |  **5**  |  **6**  |  **7**  |  **8**  |  **9**  |  **10**  |  **פול פוזישן**  |  **הקפה מהירה**  |
| נקודות | 25 | 18 | 15 | 12 | 10 | 8 | 6 | 4 | 2 | 1 | 2 | 1 |
|

#### מרוץ ספרינט

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| מקום |  **1**  |  **2**  |  **3**  |  **4**  |  **5**  |  **6**  |  **7**  |  **8**  |  **הקפה מהירה**  |
| נקודות | 15 | 12 | 10 | 8 | 6 | 4 | 2 | 1 | 1 |

מבנה המכונית
------------

המכוניות בהן מתחרים הנהגים הן אחידות ומבוססות על שלדת סיבי פחמן מתוצרת חברת דלארה (Dallara), מנוע הזרקה ישירה, מוגדש טורבו בתצורת V6 ומצמיגים מתוצרת פירלי. המשקל הכולל של המכונית, כולל הנהג עומד על 755 ק"ג.

### נתונים טכניים של המכונית (2018–2020)

* **נפח מנוע**: 3.4 ליטר בתצורת V6
* **תיבת הילוכים**: 6-הילוכים חצי אוטומטית
* **משקל**: 755 ק"ג
* **הספק**: 620 כוח סוס
* **קיבולת מכל דלק**: 125 ליטר
* **אורך**: 5224 מ"מ
* **רוחב**: 1900 מ"מ
* **בסיס גלגלים**: 3135 מ"מ

שיטת המספור
-----------

שיטת המספור של המכוניות מתבססת על מיקומי הקבוצה בעונה שעברה (הקבוצה שסיימה במקום הראשון מקבלת את המספרים 1 ו-2, הקבוצה שסיימה במקום השני מקבלת את המספרים 3 ו-4 וכו'). החל מעונת 2020 המספר 19 הוצא משימוש, יחד עם המספר 18 לכבודו של אנטואן הובר שנהרג בתאונה שאירעה במהלך מרוץ בבלגיה בעונת 2019.

אלופים ופרסים
-------------

### אליפות הנהגים

| עונה | נהג | קבוצה | פול פוזישן | ניצחונות | פודיומים | הקפה מהירה | נקודות |
| --- | --- | --- | --- | --- | --- | --- | --- |
| 2017 | מונקומונקו שארל לקלר | איטליהאיטליה Prema Racing | 8 | 7 | 10 | 4 | 282 |
| 2018 | בריטניהבריטניה ג'ורג' ראסל | צרפתצרפת ART Grand Prix | 5 | 7 | 11 | 6 | 287 |
| 2019 | הולנדהולנד ניק דה פריס | צרפתצרפת ART Grand Prix | 5 | 4 | 12 | 3 | 266 |
| 2020 | גרמניהגרמניה מיק שומאכר | איטליהאיטליה Prema Racing | 0 | 2 | 10 | 2 | 205 |
| 2021 | אוסטרליהאוסטרליה אוסקר פיאסטרי | איטליהאיטליה Prema Racing | 5 | 6 | 11 | 6 | 252.5 |
| 2022 | ברזילברזיל פליפה דרוגוביץ' | הולנדהולנד MP Motorsport | 4 | 5 | 11 | 4 | 265 |

### אליפות הקבוצות

| עונה | קבוצה | פול פוזישן | ניצחונות | פודיומים | הקפה מהירה | נקודות |
| --- | --- | --- | --- | --- | --- | --- |
| 2017 | רוסיהרוסיה Russian Time | 1 | 6 | 14 | 6 | 395 |
| 2018 | בריטניהבריטניה Carlin | 2 | 1 | 17 | 2 | 383 |
| 2019 | צרפתצרפת DAMS | 2 | 6 | 16 | 7 | 418 |
| 2020 | איטליהאיטליה Prema Racing | 0 | 6 | 15 | 3 | 392 |
| 2021 | איטליהאיטליה Prema Racing | 5 | 8 | 19 | 9 | 444.5 |
| 2022 | הולנדהולנד MP Motorsport | 4 | 5 | 12 | 5 | 305 |

### פרס אנטואן הובר

"פרס אנטואן הובר" ניתן החל משנת 2019 לנהג הרוקי המצטיין של העונה. הפרס הוא לזכרו של אנטואן הובר, שנהרג על המסלול במהלך המרוץ בבלגיה בעונת 2019.

| עונה | נהג | קבוצה | פול פוזישן | ניצחונות | פודיומים | הקפה מהירה | נקודות |
| --- | --- | --- | --- | --- | --- | --- | --- |
| 2019 | הרפובליקה העממית של סיןהרפובליקה העממית של סין גואני ג'ו | בריטניהבריטניה UNI-Virtuosi Racing | 1 | 0 | 5 | 2 | 140 |
| 2020 | יפןיפן יוקי צונודה | בריטניהבריטניה Carlin | 4 | 3 | 7 | 1 | 200 |
| 2021 | אוסטרליהאוסטרליה אוסקר פיאסטרי | איטליהאיטליה Prema Racing | 5 | 6 | 11 | 6 | 252.5 |

קישורים חיצוניים
----------------

ויקישיתוף מדיה וקבצים בנושא **אליפות הפורמולה 2** בוויקישיתוף
* 

* אתר האינטרנט הרשמי של אליפות הפורמולה 2 (באנגלית)
* אליפות הפורמולה 2, ברשת החברתית פייסבוק

* אליפות הפורמולה 2, ברשת החברתית אקס (טוויטר)

* אליפות הפורמולה 2, ברשת החברתית אינסטגרם

הערות שוליים
------------

1. ↑  Formula 2 retires #19 from future use in honour of Anthoine Hubert, MotorSportWeek.com, 6 January 2020
2. ↑  Allen, Peter (12 בדצמבר 2019). "F2 introduces Anthoine Hubert Award, presented to Guanyu Zhou". *formulascout.com*. Formula Scout. נבדק ב-12 בדצמבר 2019. `{{cite news}}`:  (עזרה)